फरीदाबाद. निगम कमिश्नर सोनल गोयल ने बुधवार सुबह तीन घंटे शहर का दौरा किया। इस दौरान उन्होंने शहर में हो रहे विकास कार्यों, सफाई व्यवस्था और गर्मी के सीजन को देखते हुए बूस्टिंग स्टेशन वार्ड कार्यालयों का निरीक्षण भी किया। इस दौरान उनके सामने सफाई से लेकर वार्ड कार्यालयों तक का बुरा हाल उनके सामने आया।
सफाई व्यवस्था दुरूस्त नहीं पाए जाने पर नगर निगम के तीन सहायक सफाई निरीक्षकों को कारण बताओ नोटिस जारी कर दिया गया है। जबकि वार्ड कार्यालयों के मामले में अधिकारियों को प्रतिदिन रिपोर्ट करने के आदेश दिए गए हैं। कमिश्नर ने निरीक्षण के दौरान शहर के हालात पर नाराजगी जाहिर की।
निगम कमिश्नर सोनल गोयल ने शहर के विभिन्न इलाकों में सबसे पहले सेक्टर-21 स्थित कूड़ा संग्रहण केन्द्र का औचक निरीक्षण किया। वहां सफाई व्यवस्था का बहुत ही बुरा हाल था। सहायक सफाई निरीक्षक हरबीर सिंह द्वारा सफाई व्यवस्था पर लापरवाही बरतने पर निगमायुक्त सोनल गोयल ने उन्हें कारण बताओ नोटिस जारी करने के आदेश दिए।
निगमायुक्त ने एनएच-4 सेक्टर-21डी स्थित श्मशान घाट के आसपास सफाई व्यवस्था और सेक्टर-21ए स्थित सैनिक कालोनी, वार्ड कार्यालय-8, 10, 18 19 का भी निरीक्षण किया गया। सफाई दुरूस्स्त नहीं पाई गई और इसके लिए उन्होंने हर सहायक सफाई निरीक्षक राजेन्द्र दहिया और सुशील कुमार को भी कारण बताओ नोटिस जारी करने के आदेश दिए। निगमायुक्त ने 60 फुट रोड पर निगम द्वारा नाले पर हो रही सफाई व्यवस्था पर संतोष जताया।
कंप्लेंट तो करते हैं लेकिन समाधान नहीं : इसीदौरान निगमायुक्त ने वार्ड नंबर-18 और 19 के कार्यालयों का निरीक्षण किया। वहां रजिस्टर पर दर्ज आमजन की शिकायतों और उनके निवारण के बारे में भी पूछताछ की तथा वार्ड कार्यालयों में शिकायत दर्ज कराने आए आम नागरिकों ने कहा कि वे शिकायत तो करते हैं पर उनकी समस्या का समाधान नहीं होता। इस पर निगमायुक्त ने मौके पर ही अधिकारियों और कर्मचारियों को सख्त आदेश देते हुए कहा कि प्रतिदिन आई शिकायतों का निपटारा समय पर करें और प्रतिदिन उसकी रिपोर्ट निगम कार्यालय में जमा कराए। ताकि आमजन को शिकायत करने का मौका मिले और वार्ड कार्यालयों में ही आमजन की शिकायतों का समाधान हो सके। आने वाली गर्मी के सीजन के मद्देनजर पीने के पानी की समुचित व्यवस्था रखें जिससे आमजन को समुचित मात्रा में पेयजल मिल सके।
hin_Deva hin_Deva hin_Deva hin_Deva hin_Deva